Imatra (krioklys)
61°10′10.2″ š. pl. 28°46′25.1″ r. ilg.﻿ / ﻿61.169500°š. pl. 28.773639°r. ilg.﻿ / 61.169500; 28.773639 Imatra (suom. Imatrankoski) – krioklys pietryčių Suomijoje, Vuoksos upėje, Imatros mieste. Susidaręs 7 km nuo Vuoksos ištakos iš Saimos ežero, toje vietoje, kur vanduo prasimuša pro Salpauselkės gūbrį. Susideda iš daugelio 23–50 m pločio slenksčių (pakopų); bendras aukštis 18,4 metro. Krioklys tęsiasi per 1,5 km. Vidutinis debitas 475–620 m³/s. XX a. 3-ajame dešimtmetyje ant krioklio įrengta Imatros hidroelektrinė (galia 155 MW). Dabar Imatros krioklys atsikuria tik tada, kai atveriami hidroelektrinės šliuzai (vasaros pavakarėmis ir per Kalėdas). Šis įvykis pritraukia daug turistų. Imatros slenksčiai 1897 m. Vuoksos vaga, kai šliuzai uždaryti Krioklys, atidarius šliuzus Imatros HE